b'\n_START_ARTICLE_\nTandem rotorjev\n_START_PARAGRAPH_\nTandem rotorjev je konfiguracija na helikopterjih, kjer sta dva velika rotorja name\xc5\xa1\xc4\x8dena eden pred drugim. Ve\xc4\x8dinoma se uporabljajo za velike transportne helikopterje._NEWLINE_Helikopterji z enim rotorjem proizvajajo moment v nasprotni smer vrtenja rotorja. Zato potrebujejo mehanizem, ki izni\xc4\x8di ta moment, najve\xc4\x8dkrat se uporablja repni rotor. Mo\xc5\xbene so tudi druge re\xc5\xa1itve npr. dva koaksialna rotorja, ki se vrtita v nasprotno smer. Precej podoben je sinhropter, le da sta rotorja name\xc5\xa1\xc4\x8dena na dveh malce nagnjenih gredeh (npr. Kaman K-MAX). Mo\xc5\xbene so tudi druge konfugiracije npr. transverzna rotorja, NOTAR (No Tail Rotor) - brez repnega rotorja, \xc5\xbeirodin Eurocopter X3 uporablja propelerje._NEWLINE_Pri tandem helikopterjih se rotorja vrtita v nasprotnih smereh in tako izena\xc4\x8dita moment. Prav tako je ta konfiguracija bolj u\xc4\x8dinkovita od repnih rotorjev, ker se vsa mo\xc4\x8d porabi za vzgon._NEWLINE_Prednosti tandemov so ve\xc4\x8dje obmo\xc4\x8dje centra gravitacje (te\xc5\xbenosti) in dobra vzdol\xc5\xbena stabilnost (po vi\xc5\xa1ini - ang. pitching). Slabosti so kompleksna transmisija in dva rotorja, ki zahtevata vsak svoj krmilni sistem. Rotorja sta sinhronizirana, da se ne dotikata, tudi v primeru odpovedi rotorja._NEWLINE_Aerodinamika tandemov je precej kompleksno podro\xc4\x8dje. Prednost je, da se lahko uporabi kraj\xc5\xa1e krake rotorjev (ker sta dva rotorja). Sprednji rotor vpliva aerodnima\xc4\x8dno na zadnjega, kar zmanj\xc5\xa1a efektivnost. To se da izbolj\xc5\xa1ati za pove\xc4\x8danjem dol\xc5\xbeine in pove\xc4\x8danjem vi\xc5\xa1ine med rotorji. Obremenitev rotorjev je pri tandemih manj\xc5\xa1e kot enorotornih. Tandemi potrebujejo manj no\xc4\x8di za lebdenje in za po\xc4\x8dasnej\xc5\xa1i let kot enorotorski. Za visokohitrostni let pa so potrebe pribli\xc5\xbeno enake._NEWLINE_Usmerjanje helikopterja se dose\xc5\xbee s tem, da se uporabi cikli\xc4\x8dne kontrole, za vsak rotor v drugi smeri - v bistvu se vsak del helikopterja potegne v nasprotno smer. Za krmiljenje po vi\xc5\xa1ini se pove\xc4\x8da kolektiv na enem rotorju in zmanj\xc5\xa1a na drugem.'